**PRESSEMELDING**

**Konkurrenter blir partnere**

*Oslo, 6. mai 2013 -* **KGK blir eksklusiv distributør av Calix bilvarme i Norge og Sverige. De to tidligere rivalene har nå blitt partnere og vil skape nye arbeidsplasser i Eskilstuna.**

KGK har vært en ledende distributør av bilvarme i over 30 år med en omsetning på ca. 700 millioner SEK årlig i segmentet. Når en av deres tidligere bilvarmeleverandører valgte å starte sin egen distribusjon, falt valget naturlig på det den største konkurrenten: Calix.

*- Vi har fått en profesjonell partner med em omfattende kunnskap som produsent til bilindustrien*, sier KGKs eier Håkan Knutsson. *Vi utfyller hverandre meget godt og forstår hverandres roller.*

*- Når vi ble kontaktet av KGK våknet min interesse umiddelbart*, sier Calix eier, Gunnar Bark. *KGK har vært vår største konkurrent og jeg vet veldig godt hvor sterke de er i markedet.*

Calix produserte sin første kupèvarmer i 1953 og har siden etablert seg som en kvalitetssertifisert leverandør til bilindustrien. All utvikling og produksjon foregår i Eskilstuna og Calix eksporterer til Nord-Amerika, Korea, Japan og Europa. Den største enkeltkunden er Volkswagen Group. - *Vi velger å jobbe med KGK fordi de er den markedsledende distributøren til ettermarkedet*, sier CEO Fredrik Andreassen i Calix. *De har en stor salgsorganisasjon, logistikk og god teknisk support.*

Samarbeidet innebærer at Calix vil gjøre nye investeringer, og at fabrikken i Eskilstuna øker bemanningen. *- Vi kommer til å utvide produksjonen til det volumet vi forventer, samtidig som vi blir mer fleksible for lav- og høysesong,* sier Fredrik Andreassen.
 - *På produksjonssiden, vil vi ansette ca. ti mennesker og i tillegg få inn noen vikarer. Det skal også investeres i en rekke nye maskiner.*

Johan Regefalk som er divisjonssjef i handelsdivisjonen i KGK, er svært fornøyd med avtalen og har store ambisjoner for fremtiden. *Vårt mål er at vi sammen med Calix skal forbli en markedsleder i Sverige og Norge. Bilvarme er et svært viktig forretningsområde for oss og med dette samarbeidet, vil vi satse mer enn noensinne.*

**Mer informasjon:**Terje Holm | Adm. Dir.| KGK Norge AS | 22 88 46 81/90 87 86 33 | terje.holm@kgk.no

Erik Eidem | Divisjonssjef |KGK Norge AS | 22 88 46 80/90 50 61 17 | erik.eidem@kgk.no